OpenLLM-France/wikimedia huggingface dataset:
# Barzhaz Breizh/1846/Kanaouen ann anaon

Oberennoù damheñvel pe handelvoù all zo ivez, gwelout Kanaouenn an Anaon.
| ◄ Kimiad ann ene | Kanaouen ann anaon | Ann ifern ► |
Han Tad ar Mab ar Spered-glan ! Iec’hed mad d’hoc’h, tud ann ti-man, Iec’hed mar d’hoc’h war boez hor penn, Deut omp d’ho lakat er beden.
Pa sko ar Maro war ann nor,
Da hanter-noz pa c’houl digor ; Kalon ann dud a ran lammo, Piou a ielo gand ar maro ?
Hogen, na viot ket souezet, Da doull ho tor mar ’d omp digouet :
Jezus en deuz hon digaset,
D’ho tihuna ma oc’h kousket ;
D’ho tihuna, tud ann ti-man,
D’ho tihuna, braz ha bihan :
Mar ’z euz, siouaz, truez er bed,
Enn han Doue ! hor zikouret.
Breudeur, kerent ha mignoned,
Enn han Doue ! hor chilaouet ! Enn han Doue pedet ! pedet !
Rag ar vugale na reont ket.
Gand ar re hon euz-ni-maget,
Ed omp pell zo ankounac’het, Gand ar re hon euz-ni-karet,
Hep truez, ez omp dilezet.
Ma map, ma merc’h, c’hui zo kousket
War ar blun dous ha blod meurbed,
Ha me ho tad, ha me ho mamm,
Er purkator e-kreiz ar flamm.
C’hui zo er gwele kousket aez,
Ann anaon paour zo diaez,
C’hui zo er gwele kousket mad,
Ann anaon paour zo divad.
Eul licher wenn ha pemp planken,
Eunn dorchen blouz dindan ho penn,
Pemp troated douar war c’horre,
Chetu madou ar bed er be.
Ni zo enn tan hag enn anken ; Tan dindan-omp, tan war hor penn, Tan war lae, ha tan d’ann traon ; Pedet evid ann anaon !
Gwechall pa oamp e-barz ar bed, Ni boa kerent ha mignoned ; Hogen breman, p’ed omp marvet Kerent, mignoned, n’hon euz ket.
Enn han Doue, hor zikouret ! Pedit ar Verc’hez benniget Da skuilla eul lomm euz he lez, Eul lomm war ann anaon kez.
Mez deuz ho kwele prim lammet, War ho taou-lin noaz em strinket, Nemet ma oc’h kouet er c’hlenved, Pe bet gand ar maro galvet.
# Barzhaz Breizh/1846/Gwin ar C’hallaoued ha korol ar c’hleze

Oberennoù damheñvel pe handelvoù all zo ivez, gwelout Gwin ar C’hallaoued ha Koroll ar C’hleze.
| ◄ Livaden Geris | Gwin ar C’hallaoued ha korol ar c’hleze | Bale Arzur ► |
Gwell eo gwin gwenn bar
Na mouar !
Gwell eo gwin gwenn bar. — Tan ! tan ! dir ! oh ! dir ! tan ! tan ! dir ha tan !
Tann ! tann ! tir ! ha tonn ! tonn ! tir ha tann !
Gwell eo gwin nevez
Oh ! na mez ;
Gwell eo gwin nevez.
Tan! tan! dir ! etc.
Gwell eo gwin a lufr
Oh ! na kufr ;
Gwell eo gwin a lufr.
Gwell eo gwin ar Gall
Nag aval ;
Gwell eo gwin ar Gall.
Gall, d’id, kef ha deil
D’id pez-teil !
Gall, d’id, kef ha deil.
Gwin gwenn, d’id, Breton
A galon ! Gwin gwenn, d’id, Breton.
Gwin ha goad a red
Enn gefred ;
Gwin ha goad a red.
Gwin gwenn ha goad ruz
Ha goad druz ;
Gwin gwenn ha goad ruz.
Goad ruz ha gwin gwenn
Eunn aouen !
Goad ruz ha gwin gwenn.
Goad ar C’hallaoued
Eo a red ;
Goad ar C’hallaoued.
Goad ha gwin eviz
Er gwall vriz ;
Goad ha gwin eviz.
Gwin ha goad a vev
Neb a ev ; Gwin ha goad a vev.
Goad gwin ha korol
D’id, Heol !
Goad gwin ha korol.
Ha korol ha kan,
Kan ha kann !
Ha korol ha kan.
Korol ar c’hleze,
Enn eze ;
Korol ar c’hleze.
Kan ar c’hleze glaz
A gar laz ;
Kan ar c’hleze glaz.
Kann ar c’hleze goue
Ar Roue.
Kann ar c’hleze goue.
Kleze ! Roue braz Ar stourmeaz. Kleze Roue braz.
Kaneveden gen War da benn ! Kaneveden gen !
— Tan ! tan ! dir ! oh ! dir ! tan ! tan dir ha tan !
Tann ! tann ! tir ! ha tonn ! tonn ! tann ! tir ha tir ha tann ! —
# Barzhaz Breizh/1867/Seziz Gwengamp

Oberennoù damheñvel pe handelvoù all zo ivez, gwelout Seziz Gwengamp.
| ◄ Paotred Plouieo | Seziz Gwengamp | Ened Rosporden ► |
— Porzer, digoret ann nor-man ! Ann otro Rohan zo aman, Ha daouzek mil soudard gant-han, Da lakat seziz war Wengamp.
— Ann nor-man na vo digoret Na d’hoc’h na da zen-all e-bed, Ken na laro dukez Anna, A zo mestrez war ar ger-ma.
— Digoret vo ar persier-ma D’ar prens diwirion zo ama. Ha daouzek mil soudard gant-han, Da lakat seziz war Wengamp ?
— Va dorio a zo moraillet, Va mogerio zo krenvaet, Fe ve gan-in deuz ho c’hlevet : Gwengamp na vo ket kemeret.
Na pa vent triouec’h miz aze, Na ve ket kemeret gant-he ; Karget ho kanol ; poan ha bec'h ! Ha gwelomp piou en devo nec’h !
— Tregont bolod a zo aman, Tregont bolod ’vit he gargan ; Poultr na vank, na plomb tamm e-bed, Na stin da ober ken-neubet. —
Tre m’ed’o tistroi ha pignet, Gand eunn tenn poultr-gwenn oe tihet. Gand eunn tenn poultr demeuz ar c’hamp, Gand eunn den hanvet Goazgaram.
Dukez Anna a lavare Da c’hreg ar c’hanolier neuze ; — Otro Doue ! petra vo gret ? Setu ho pried paour tihet !
— Na pa ve ma fried maro, Me rafe ma-eunn enn he dro ! Hag he ganol me he gargo, Tan ha kurun ! ha ni welo ! -
Oa ked he ger peurachuet, Ar mogerio zo bet frezet, Ann norio a zo bet torret ; Ha leun ar ger a zoudarded.
— D’hoc’h, soudarded, ar merc’hed koant, Ha d’in ann aour hag ann argant, Hag holl tensorio ker Wengamp, Hag ouspenn ar ger he unan ! —
Dukez Anna en em strinkaz War he daou-lin, pa he glevaz : — Itron Varia-Gwir-zikour, Ma plijfe gen-hoc’h, hor sikour ! —
Dukez Anna dal’ ma glevaz, Trezeg ann iliz a redaz ; Ha war he daou-lin ’nem stouaz, Ha war ann douar ien ha noaz :
— Ha c’hui garfe, gwerc’hez Vari, Gwelet ho ti da varchosi, Ho sakristiri da gao gwin, Hoc’h oter vraz da dol kegin ? —
Ne oa ket peurlaret he c’her, Ma teuaz eur spont braz e ker ; Gand eunn tenn kanol oa losket Ha nao c’hant den a oa lazet ;
Ha gand ar strak ann heuzusa, Ha gand ann tier o krena ; Ha gand son-vrell ann holl gleier, O sini ho unan e ker.
— Pachik, pachik, pachik bihan, Te zo prim, ha skanv ha buhan, Ke timad da veg ann tour-plad, Da c’hout piou zo o vransellat.
Euz da goste zo eur c’hleze, Mar kaez den-bennag aze, Mar kaez den bennag o son, Plant da gleze enn he galon ! —
O vont d’al lae, hen a gane, O tont d’ann traou, hen a grene : — Beg ann tour-plad ed-onn-me bet, Ha den e-bet n’em euz gwelet ;
Ha den eno n’em euz gwelet, Nemed ar Werc’hez venniget, Ar Werc’hez hag he mab, a-vad, Re ze a zo vransellat. —
Ar prens diwirion lavare D’he zoudarded, pa he gleve : — Sternomp hor c'hezek, ha d’ann hent ! Ha loskomp ho zier gand ar zent. —
Ebarz ar blavez dek ha pevar ugent E teuaz ar seziz war Wengamp, Hag aba blavez pevar ugent ha seiz Eo diskennet ar brezel war Vreiz.
War borz Mikel oa ar Zaozon, Ann Allamanted war borz Roazon ; War borz ar Bloumen oa ann Irlanted, Hag eleac’h-all ar Flamanked.
# Barzhaz Breizh/1867/Son fest miz Even

Oberennoù damheñvel pe handelvoù all zo ivez, gwelout Son Fest miz Even.
| ◄ Son fest ann arvel | Son fest miz Even | Son al leur-nevez ► |
De-mad d’hoc’h, komerez koant, de-mad d’hoc’h a larann ; Gand kalzig a garantez onn deut hirio aman.
Na vennet ked, den iaouang, em onn dimezet d’hoc’h, Evid eur walen argand am euz bet digen-hoc’h,
Dalet ho kwalen argant ha gen-hoc’h kaset-hi, N’em euz mui a garantez na ’vid hoc’h na ’vit hi.
Bez’ em euz bet ann amzer a zo d’in tremenet, Neb a vousc’hoarze d’in-me me he gare meurbed.
Hogen deut eo ann amzer rendaela ouz-in, C’hoarzo d’in neb a garo, evid-on na c’hoarzinn.
Gwech-all, pa oann den iaouank, me zouge teir zeien, Unan wer hag unan c’hlaz hag eben a oa gwenn.
Ann hini wer a zougenn ’nn inor d’am c’homerez, Oc’h he c’harout em c’halon, hag e peb gwirionez.
Ann hini wenn a zougenn, rag heol ha goulou de, E merk d’ar c’hlan-garantez oa etre hi ha me.
Ann hini c’hlaz a zougenn da gaout peuc’h atao ; Ha pa zellann me out-hi tennann huanadennao,
Dilezet em onn, siouaz ! siouaz ! breman gant-hi, ’Vel gand ar goulmik skanbenn e ma ar c’hoz kouldri.
Erru ann amzer neve endro gand miz even, Hag e teu ann dud iaouank da vale 'pell tachen.
Ar bleuniou barz ar prajou hirio zo digoret, Kalonou ann dud iaouang ive’ peb korn ar bed.
Setu ar bleun er spern-gwenn, ha gant-han c’houez ker mad, Hag al labouzed bihan a zeu d’en em barat.
Deut-hu gan-in, dousik-koant, da vale d’ar c’hoajou, Ni a glevo ann avel kreno ’touez ann deliou,
Hag ann dour oc’h hiboudo etouez ar veinigo, Hag ann holl eined ker kaer beg ar gwe o kano ;
Peb hini enn he zonik, peb hinienn he don : A rei frealz d’hor spered, levenez d’hor c’halon.
# Barzhaz Breizh/1867/Son al leur-nevez

Oberennoù damheñvel pe handelvoù all zo ivez, gwelout Son al Leur Nevez.
| ◄ Son fest miz Even | Son al leur-nevez | Kentel fest ar vugale ► |
Ma zud oa oet d’al leur-neve ; Ha me d’ho heul d’ar fest ive !
— Son, kloc’h Nizon, Son, son, Son kloc’h Nizon Son, son !
D’al leur-ne oant oet d’ar maner, Fe vie bet gan-in chom er ger !
— Son, kloc’h Nizon, etc.
Potred eno na vanke ket, Na merc’hed koant, — ho ! — kenneubed.
Dridal a ree ma c’halon O kleout ar zonerien son.
Pa weliz eur plac’h o tansal, Ken drant evel eunn durzunal ;
He daoulagad evel glizin War ar bleun spern-gwenn, da vintin,
Hag he ker glaz evel bleun-lin ; He dent ker kaer evel mein-fin ;
He neuz ken drant ha ker laouen : Hag hi mont da zellet ouz-en,
Ha me mont da zellet out-hi. Ha me mont goude d’hi fedi,
D’hi fedi’vid eur jabadaou, Ha ni war ann dachen hon daou !
Trema oamp gand ann abaden, Me waske war hi dornik gwenn ;
Hag hi c’hoarzin, c’hoarzin ken dous, Hag eunn el euz ar baradouz ;
Ha me mont da c’hoarzin out-hi ; Ha ne garann mui nemet-hi.
Me ielo d’hi gwelet henoaz, Eur voulouz gan-in, hag eur groaz ;
Eur voulouzen du hag he c’hroaz, Prenet e foar Sant-Nikolaz,
Sant-Nicolaz, hor patron braz, A vo brao war hi gougik noaz ;
Hag ouspen, eur walen argant Da lakat war he bezik koant,
Da lakat war-n-han da vezou, Ma zonjo enn on wechigou.
O tont endro a di ma dous, Digouet gan-e ’r c’hemener kouz ;
Ar c’hemener em euz kavet, Hag ar zon-man en deuz savet.
— Son, kloc’h Nizon, Son, son !
# Barzhaz Breizh/1867/Son ann daol

Oberennoù damheñvel pe handelvoù all zo ivez, gwelout Son an Daol.
| ◄ Ar gouriz | Son ann daol | Kentel ar beorien ► |
— O itron Varia Blevin ! Deuz ann noz ha deuz ar mintin, Ha deuz ar mintin pa zavann, Siminal ma dous a welann ;
Moged siminal ma dous koant A ra d’i-me kalzig a boan. Red eo d’in mont beteg he zi, Evit komz eur wech c’hoaz out-hi. —
Loizaig Alan a gane ’Vont gand he saoud, ar mintin-ze ; ’Vont gand he saoud d’ar park neve, Loizaig Alan gane ge.
Tronset gant-hi he joblinen : Glaz he lagad, he bleo melen, He chod ru evel bleun skao-grac’h ; He galanted a zistol rac’h.
War ar bazen e oa pignet Da zigor ar gleud d’he loened, Pa welaz Piarik, he mignon, Tout gand ann hent trezeg ann traon.
Ma dousik koant, pa eann d’ho ti 'Vit ho koulenn da zimizi, Roet-hu d’in-me eur respont vad, ’Vel reaz gwechall ho mamm d’ho tad.
Respont a rinn d’hoc’h den iaouank, Pa c’houlet ker soubl ha ker koant ; Ne fell d’in laret gaou e-bed, A-benn diriou eo ma eured.
Tro ma c’her-ma, war ann dachen, A zo gan-in mecherourien Oc’h ober soliou, skabellou, Da rei d’am zud a-benn diriou ;
A-benn diriou eo ma eured ; Re ziveed em oc’h digouet, Hag unan all en deuz hadet Em liorz bleun ar garanted.
Gan-in-me hadet e oa bet, Ha c’hui hoc’h euz hen displantet ; Ha setu hen breman sec’het, Hogen ma c’halon ne ma ket ;
Ho karout a rann koulskoude, Enn hoc’h e sonjann noz ha de, Ho alan, dre doull ann alc’houe, A zeu d’am dihun em gwele.
Hanter kant nozvez em onn bet, Toullig ho tour, ne ouiec’h ket, Ar glao, ann avel o m’ filat, Ken vere dour deuz ma dillad.
Tri re voutou em euz uzet Va dous, oc’h ho tarampredet ; Setu me gand ar pevare, C’hoaz n’ouzonn ket ma digare.
Mar gout ho tigare fell d’hoc’h, Silaouet mad, m’hel laro d’hoc’h : Teir gwenojen a gas d’ho ti ; Kemert unan hep distroi mui. —
Ha Piarik da zistroi endro Ker kabluz evel ar maro : — Bezo am boa sonj da gaouet, Ha padal kelvez am euz bet. —
# Barzhaz Breizh/1867/Son fest ann arvel

Oberennoù damheñvel pe handelvoù all zo ivez, gwelout Son Fest an Armel.
| ◄ Kentel ar beorien | Son fest ann arvel | Son fest miz Even ► |
Selaouit, va dous intanvez, Deut-ounn d’ho ti d’ober al lez ; Breman digouezet ann amzer Da zilezel pe da ober.
Er bloavez-ma na zimezinn, Na biken va c’hanv na dorrinn ; D’ar govant eo red d’in monet Leac’h ounn gand Doue gortozet.
D’ar govant c’houi na ielo ket, D’am c’hear-ma ne lavarann ket ; Ar rozen hag al louzou fin Zo mad da lakat er jardin.
Ar rozen zo mad d’ar jardin, D’ar vered ar wezen ivin ; Kemeret am euz da bried Ann hini neuz krouet ar bed.
Dalit, dalit, va dousik koant ; Dalit va gwalennig arc’hant ; Likit-hi war ho tourn breman, Pe m’he lakai d’e-hoc’h va unan.
Biken gwalen na gemerinn, Na biken d’am biz na likinn, Nemed gwalen diouz dorn Doue Pehini en deuz bet va fe.
C’hoant hoc’h euz eta d’am lakat, D’am lakat da vervel timad ?
Den iaouank, me ho tigollo Diouz ar pred kollet war va zro ; Diouz ar pred hoc’h euz-hu kollet, O c’hedal gwalen ann eured ; Me bedo Doue deiz ha noz. Ma em givimp er baradoz.
# Buhez Sant Ronan

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Buhez Sant Ronan (1846)
* Buhez Sant Ronan (1867)
* Buhez Sant Ronan (1883)
# Buhez ar Sent/1837

* A.
* Sant Abraham, ermyd, 16 meurs, da lavaret eo, e quefot e vuez er c’huezecvet devez a viz meurs.
* s. Achard, abad, 15 guengolo.
* s. Adon, arc’hescop, 15 querzu.
* Gouel an eal gardien, 2 here.
* santes Agata, 5 fevrer.
* santes Aignes, guerc’hes ha merzeres, 21 guenver.
* santes Aignes, eus a urz. S. Dominiq, 20 ebreul.
* s. Aler, escop, 9 querzu.
* s. Alexis, 17 gouere.
* s. Ambroas, doctor eus an ilis, 7 querzu.
* Den eürus Amedee, 31 meurs.
* s. Amon, 12 here.
* s. Anaclet, 13 gouere.
* s. Andre, abostol, 30 du.
* s. Andre Avelin, 10 du.
* s. Andre Corsin, escop, 4 fevr.
* s. Anicet, pap ha merzer, 17 ebreul
* santes Anna, 26 gouere
* Annonciation ar verc’hes Vary, 25 meurs
* s. Anselm, 21 ebreul
* s. Anton, abad, 17 guenver
* s. Anton a Badou, 13 mezeven
* s. Antonin, 10 maë
* santes Appollina, 9 fevrer
* s. Apoliner, escop ha merzer, 23 gouere
* s. Arsên, 9 gouere
* Assomption ar verc’hes Vary, 15 eaust
* s. Athanas, 2 maë
* A.
* santes Athanasii, 14 eaust
* s. Augustin, 28 eaust
* s. Avit, 17 mezeven
* s. Ayber, ermyd, 6 ebreul
* B.
* santes Barba, guerc'hes ha merzeres, 4 querzu.
* s. Barlaam ha s. Josaphat, 27 du.
* s. Barnabas, 11 mezeven.
* s. Barteleme, 24 eaust.
* s. Basil, escop, 14 mezeven.
* santes Batild, 14 meurs
* Beneat, abad, 21 meurs
* s. Beneat, religius a vro-saus, 12 guenver
* santes Berc’het, pe s. Birgit, 8 here
* s. Bernad, 20 eaust.
* s. Bernardin a Sieen, 20 maë
* s. Bertin, abad, 6 guengolo.
* santes Beuva, guerc’hes, 18 ebreul.
* s. Beuvon, officer, 22 maë.
* santes Bibiana, 2 querzu.
* s. Blæs, 3 fevrer.
* s. Bonavantur, escop ha cardinal, 14 gouere
* s. Briç, escop, 22 querzu.
* s. Bruno 6 here.
* C.
* s. Cajetan, 7 eaust.
* s. Callist, 14 here.
* s. Canut, roue ha merzer, 19 guenver.
* s. Casimir, 4 meurs.
* santes Catel a Sieen, eus a drede urz s. Dominiq, 30 ebreul.
# Buhez ar Sent

    Meur a embannadur zo eus Buhez ar Sent er Wikimammenn.
* Buez ar Sænt (1837) gant G. Marigo
* Buhé er Sænt (1839) gant J. Le Crom
* Buhé er Sænt (1839) gant L. Kilhere
* Buez ar Sænt (1855), adembannadur, gant G. Marigo
* Buez ar Sænt (1857), adembannadur, gant G. Marigo
* Buez ar Zent (1894) gant G. Morvan ha J. Nicolas
* Buez ar Zent (1911) gant Y.-V. Perrot
* Bue ar Zent (1912) gant Y.-V. Perrot, adwelet gant E. ar Moal
* Buez ar Zent (1913) gant G. Morvan ha J.-M. Le Gall
# Brediaheu vihan

| ◄ Ar Gefelerien vihan | Ar Bugelig hag e vam  ► |
II
BREDIAHEU VIHAN
__________
GIZ GUENED
— Géautennig, géautennig vihan, Te vé dalbeh dihoan-dihoan : Te gred en ha pehé biken Talvedigeh én doar bras-men ?
— Ia, ’mé hi, deustou mann dé bras M’er lakei de vout braù ha glas.
— Penaus é fehes er gobér, Té ker bihan ha ken distér ?
— Bihan ha distérik on mé, Meit pen des kals eldon eùé
Ni huskou get hur mantel guer Ha mañnéieu ha parkeuiér.
— Tapennig, tapennig deur gloéh, Te zou dalhmat é koéh, é koéh : Te gred en ha pehé biken Talvedigeh én doar bras-men ?
— Ia, ’mé hi, talvedigeh vat D’er bouitat ha d’er fréhusat. — Penaus é fehes er gobér, Té ker bihan ha ken distér ?
— Bihan ha distérik on mé, Meit pen des kals eldon eùé Ni hellou, ahed er pradeu, Torrein séhed er bokèdeu.
— Kroèdurig, o kroèdurig fliaù E viù disoursi-kaer ataù, Te gred en ha pehé biken Talvedigeh én doar bras-men ?
— Ia sur, emè ean, pen don bet Eit kement-sé get Doué krouéet. — Penaus e fehes er gobér, Té ker bihan ha ken distér ?
— Bihan ha distérik on mé, Meit mar des kals eldon eùé
Me venn, érauk m’hur bou blèu guen, ’Vé ur baraouiz en doar-men ! —
# Breiz-Izel

Oberennoù damheñvel pe handelvoù all zo ivez, gwelout Breizh-Izel.
| ◄ Eur gir arok | Breiz-Izel | Dihun, Breiz-Izel ! ► |
* Gant ar mor glas evel gouriz,
* Na kaer ec’h eo hon Mam-Vro Breiz !
* Bro ar gwe derw, ar vein kalet,
* Bro an tourio dantelezet !
* Bro ’lec’h a zo traouienno glas,
* Tosenno koant ha koajo bras,
* Brug, lan-melen el lanneier,
* Ha gwiniz kaer er parkeier !
* Milino koz ’hed ar sterio,
* En o c’hichen dalc’hmad skluzio,
* Dour o trouzal, ’vel kounnaret,
* Da vont’n e hent pa ve harzet !
* Gwenojenno ha hencho don,
* ’Lec’h alïes e red gedon,
* Kleunio uhel ’tre ar parko,
* ’Lech kan an evn war ar branko !
* O kas o zaout war ar maezio,
* Pôtred vihan gant o sonio,
* Sonio ken koant ma ve laret
* Eo gant Ele ’vent richanet !
* Mouez an hekleo ’barz an draouien
* O tisrevel ar ganerien,
* Ha mouez ar c’hi a renk harzal
* An disteran ma klew trouzal !
* Met deut breman da dal ar mor,
* Eus an Argoad deut d’an Arvor,
* Ewit gwelet ar gwagenno
* O’n em zrailhan war hon aocho !
* Neblec’h ar mor na sko ken gwaz,
* Neblec’h muioc’h ne c’hoari vaz ;
* Labour ’nevo c’hoaz da beilhet,
* Roc’h Breiz-Izel a zo kalet !
* Gant ar roc’h ze eo e savet
* Hon zourio koant dantelezet,
* Tourio uhel ’vel bizïed,
* ’Trezek an Env dalc’hmad troet !
* Stank e kaver en Breiz Izel
* Kroaz-venerez, iliz, chapel !
* Labour ar fe, fe hon zado,
* ’Deus gret kement a vurzudo !
* Dre oll, ouz krap an tosenno,
* Pe guzet ’kreiz an traouienno,
* Eun iliz vrao pe eur maner
* ’Didu lagad an tremener !
* Diouz ar beure ha da zerr noz,
* ’Hedan draouien hag ’us d’ar roz,
* ’Klewer o son an anjeluz,
* O hirvoudi ar glaz klemmus !
* Ha d’ar zulio, mouez ar c’hleier,
* Joausoc’h kalz o vont dre ’n er,
* Evel douget gant an awel,
* ’C’halw d’o iliz tud Breiz-Izel.
* ’Met eun dra c’hoaz glewer en Breiz,
* War ribl ar mor koulz ha ’n he c’hreiz ;
* Breiz ’deus eur yez, ar brezoneg,
* « Yez an dud vat ha kalonek ! »
* Eur yez dispar ’halfe bean,
* O ya! mam-gunv da nebeutan,
* Mam-gunv da yez ar C’hallaoued,
* Ha da galz c’hoaz komzet er bed !
* O Bretoned, karet ho pro ;
* Miret erfad, ha wareun dro,
* Ho kizio koz, ho yez, ho fe,
* Bet gwir-Vreiziz, en han’ Doue.
# Breiz-Izel (Milin)

Oberennoù damheñvel pe handelvoù all zo ivez, gwelout Breizh-Izel.
E Breiz-Izel oun ganet,
Breiz zo va bro garet.
Me a lavar heb aoun e-bed
Eo Breiz gwella bro zo er bed.
Breiz zo hirio evel m’oa kent,
Douar burzuduz ha bro ar Zent.
E Breiz e kouez euz ann envou
Feiz a zigoll kalz a boaniou.
Breiz zo dindan ar Barados,
E leac’h m’ema hon tadou-koz.
Relegou Sent, tud a vrezel
A zo e beziou Breiz-Izel.
E Breiz ann dud, gant koz dillad,
A wisk ho foan a galoun vad.
E Breiz nep zo beac’h war he skoaz,
Pa skuiz enn hent, a harp er groaz.
Ar groaz e Breiz a zav he fenn
Beteg ann env, euz pep traonien.
E Breiz ez euz meingleusiou aour.
E kalonnou ann dudou paour.
Eunn ti-zoul, eur park, eunn Iliz
Zo er bed-man madou Breiziz.
E Breiz ar paour n’eo reuzeudik ;
Aour eo treuzou ti ’r pinvidik.
E Breiz ann Aotrou n’en deuz mez
O vont oc’h taol he diek kez.
Mar d-eo kalet pennou tud Breiz,
Ez euz kalonnou en ho c’hreiz.
E peb amzer, hag e peb stad,
Euz bet e Breiz leun a dud vad.
Ann evn ne gar kement he neiz
Ha ma kar ar Breizad he Vreiz.
E Breiz, ann heol dre ar wabrenn
Zo lagad Doue a c’hoarz laouen.
Soun ar c’hleier, kroz ar mor doun
E Breiz zo dudiuz d’ar galoun.
Evel bokedou war al lann,
E sav e Breiz dudi war boan.
Ne c’houlen ken ann holl dud keiz
Nemet beva, mervel e Breiz.
E Breiz ema ar brezounek,
Iez ann dud vad ha kalounek.
Ar brezounek iac’h ha nerzus ;
Iez Doue, evel d-han gallouduz.
Ar vein a fraill, ar mor a darz,
Ann env zigor pa gan ar barz.
Ar menesiou oc’h he glevet
A skrij, a gren, a lamm spountet.
Ar brezounek a zo e Breiz
O terc’hel, oc’h harpa ar feiz.
Ar brezounek, pa ’z ai da fall,
Ne vo ger gallek e Bro-C’hall.
Heb ober fae war ar gallek,
Gwell eo gan-en ar brezounek.
Breiz zo krog stard en he baniel,
Ne dro morse gant neb avel.
Ar c’hisiou koz e Breiz a bad,
Ar map zo hevel oc’h he dad.
Breiz a zo bet gant Doue krouet
Evit skora penn braz ar bed.
Ha pa varvfenn war ar c’holo,
Enn eur vervel, Breiz me veulo.
E Breiz-lzel oun ganet,
Breiz zo va bro garet.
                                     G. MILIN.
# Bran

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Bran (1846)
* Bran (1867)
* Bran (1883)
# Breiz, Brezounek ha Feiz

| ◄ Netra na dalv va Breiz | Breiz, Brezounek ha Feiz | Ar Brezounek (Kenta priz e Gwengamp, 1900) ► |
D’an Doctor Piquenard, « Ar Barz Melen. »
* Beza zo tri ger kaer, c’houek meurbed d’ar spered,
* Hag a ra d’ar galoun tridal gand eüruzded,
* P’am euz ho lavaret e santan evel mel,
* Seblantout a ra d’in klevet kana eun el.
* Breiz, Brezounek ha Feiz, Treinded ar gwir Vreizad,
* He Gredo, he armou da vare ar stourmad ;
* Setu, hep fazia, nerz meulet hor gouenn koz,
* Beteg eur pennad zo m’eo deuet warnomp an noz.
* Breiz-Izel eo ar Vamm. — O ! pebeuz Mamm dener ! —
* Pegement eo bet mad bepred en hor c’henver !
* Gwelomp an digoueziou he deuz lezet ganeomp,
* Hag oll bennoz d’ezhi a bouez hor penn kanomp.
* Hor Mamm ’deuz bugale : ar Brezounek, ar Feiz,
* Koz braz int evel-d-hi, koz braz hirio an deiz.
* Tud zo a en em blij oc’h ho laret maro…
* Fazi, va zudigou !… Beo int… Int a vevo !…
* Doue a zo ganeomp. Penaoz keit amzer zo,
* E chom ar Brezounek buezek ’vel ma ’z eo ?
* Keit, pa daolomp eur zell war gartennou ar bed,
* Nag a yezou maro, pe gand re-all mesket !…
* Gwir eo eur brezel kriz varnomp zo dirollet,
* Dont a ra euz Bro-C’hall eun avel penfollet,
* Ouz hor yez benniget ar Gall zo e kounnar…
* Ah ! mar galche d’an traon ar Brezounek diskar !…
* Nan, nan, fazia rit, va c’hredit, tud dizakr ;
* Setu eun arme grenv en-dro d’hor madou sakr !
* Ar Vreiziz zo kalet evel mein an aochou,
* Evel ar gwez dero ker stank en hor c’hoajou.
* Klevet ran lavaret, — hag her c’hredi a ran, —
* « Ar Feiz a zo laoskeet ! » Sklear eo da beb unan.
* An denved zo taget gand bleizi gouez naonek ;
* Peleac’h e ma ’r penn kaoz ? e peleac’h an abek ?
* Teir eienen, me gred, da gement-se a zo,
* Hep aon, hep kasoni, ama m’ho diskuillo ;
* Evit hor Mamm-Vro Breiz mantrusa gwaligner !
* A sko ken dizamant varnhi e peb amzer.
* Ar politik direiz, evel eul loan gouez,
* He deuz pelleat ar peoc’h, lazet an unvaniez ;
* Eur gasouni c’hoero e skoliou hon amzer,
* Eneb ar Brezounek er bugel a c’houezer.
* Ha komz a rin ouspenn euz a giziou ar Gall,
* A c’hounid hor measiou henvel ouz eun tann-goall ?
* Bragou braz ha chupen a vez great fae varnho,
* Koefou evel e kear a ranker kaout hirio !…
* Pep-hini oar ervad ar Brezounek, ar Feiz,
* A bep amzer a zo Breur ha C’hoar en hor Breiz ;
* Dre-ze taga unan a zo skei war eben ;
* N’int ket hep her gouzout hon oll enebourien.
* Ha gwelit goudeze penaoz e savarer
* Koueriaded, bet er skol eur pennadik amzer,
* War dachen ar marc’had a zraill tammou gallek,
* Mez ho defe diskouez e c’houzont Brezounek.
* Trec’het war gement-se ’teuer a nebeudou
* Da zilezel ar Feiz, feiz nerzuz hon tadou ;
* Setu eno, Breiziz, setu ar spered Gall,
* Setu petra vefomp, ma na garomp diouall.
* O va c’henvroiz ker, diouallomp da rei dorn
* D’an enebour da skei krenvoc’h war an askorn ;
* Ouz yez koz ar C’helted stagomp ’ta muioc’h-mui,
* D’ar Brezounek enor ! Pep-hini en he di !…